ddrg/super_eurlex huggingface dataset:
C 247/14

Vispārējās tiesas 2020. gada 20. maija rīkojums – Nord Stream/Parlaments un Padome

(Lieta T-530/19) (1)

(Prasība atcelt tiesību aktu - Enerģētika - Dabasgāzes iekšējais tirgus - Direktīva (ES) 2019/692 - 49.a panta, kas attiecas uz lēmumu piešķirt atkāpes no dažiem direktīvas noteikumiem pieņemšanu, pievienošana Direktīvai 2009/73/EK - Direktīvas 2009/73 piemērošana gāzes pārvades līnijām uz trešajām valstīm un no tām - Līdz 2020. gada 24. maijam noteiktā termiņa, lai piešķirtu atkāpes no Direktīvā 2009/73 paredzētajiem pienākumiem, apstrīdēšana - Tieša skāruma neesamība - Individuāla skāruma neesamība - Nepieņemamība)

(2020/C 247/21)

Tiesvedības valoda – angļu

Lietas dalībnieki

Prasītāja: Nord Stream AG (Cūga, Šveice) (pārstāvji: M. Raible, C. von Köckritz un J. von Andreae, advokāti)

Atbildētāji: Eiropas Parlaments (pārstāvji: L. Visaggio, J. Etienne un I. McDowell), Eiropas Savienības Padome (pārstāvji: A. Lo Monaco un S. Boelaert)

Priekšmets

Prasība, kura ir pamatota ar LESD 263. pantu un ar kuru tiek lūgts daļēji atcelt Eiropas Parlamenta un Padomes Direktīvu (ES) 2019/692 (2019. gada 17. aprīlis), ar ko groza Direktīvu 2009/73/EK par kopīgiem noteikumiem attiecībā uz dabasgāzes iekšējo tirgu (OV 2019, L 117, 1. lpp.).

Rezolutīvā daļa:

1) Prasību noraidīt kā nepieņemamu.

2) Nav jālemj par pieteikumiem par iestāšanos lietā, kurus iesniedza Igaunijas Republika, Latvijas Republika, Lietuvas Republika, Polijas Republika un Eiropas Komisija.

3) Nord Stream AG atlīdzina Eiropas Parlamenta un Eiropas Savienības Padomes tiesāšanās izdevumus, izņemot tos, kas saistīti ar pieteikumiem par iestāšanos lietā.

4) Nord Stream, Parlaments un Padome, kā arī Igaunijas Republika, Latvijas Republika, Lietuvas Republika, Polijas Republika un Komisija sedz savus tiesāšanās izdevumus saistībā ar pieteikumiem par iestāšanos lietā paši.

(1) OV C 312, 16.9.2019.
C 191/14

Vispārējās tiesas 2020. gada 31. marta rīkojums – AP/EIF

(Lieta T-155/19) (1)

(Prasība atcelt tiesību aktu un prasība atlīdzināt zaudējumus - Civildienests - EIF personāls - Darbinieka paziņojums par atkāpšanos no amata personisku iemeslu dēļ - Atvaļinājums saistībā ar smagu slimību, kas aizsākusies pirms darbinieka izvēlētā darba līguma beigu datuma - Lūgums atsaukt atkāpšanos no amata pēc darbinieka izvēlētā darba līguma beigu datuma - EIF atteikums pieņemt atkāpšanās no amata atsaukšanu ar atpakaļejošu spēku - Darba līguma beigu datuma pārcelšana slimības atvaļinājuma dēļ - EIF Personāla reglamenta 33. panta piemērojamība - Prasība, kas daļēji ir acīmredzami nepieņemama un daļēji ir acīmredzami juridiski nepamatota)

(2020/C 191/18)

Tiesvedības valoda – angļu

Lietas dalībnieki

Prasītāja: AP (pārstāvis: L. Levi, advokāts)

Atbildētājs: Eiropas Investīciju fonds (pārstāvji: M. Leander, N. Panayotopoulos un F. Dascalescu, kam palīdz P. E. Partsch un T. Evans, advokāti)

Priekšmets

Prasība, kas ir pamatota ar LESD 270. pantu un Eiropas Savienības Tiesas Statūtu 50.a pantu un ar ko tiek lūgts, pirmkārt, atcelt EIF 2018. gada 30. augusta un 3. oktobra vēstules, ar kurām noraidīts prasītājas 2018. gada 20. jūnija lūgums, otrkārt, piespriest EIF izmaksāt prasītājai EIF Personāla reglamenta 33. pantā paredzētās priekšrocības un, treškārt, atlīdzināt morālo kaitējumu, kas esot nodarīts prasītājai.

Rezolutīvā daļa:

1) Noraidīt prasību kā daļēji acīmredzami nepieņemamu un daļēji acīmredzami juridiski nepamatotu.

2) AP atlīdzina tiesāšanās izdevumus.

(1) OV C 155, 6.5.2019.
Vispārējās tiesas 2020. gada 16. janvāra rīkojums – Hemp Foods Australia/EUIPO – Cabrejos (“Sativa”)

(Lieta T-128/19) (1)

(Prasība atcelt tiesību aktu - Eiropas Savienības preču zīme - Starptautiska reģistrācija, ko attiecina uz Eiropas Savienību - Īpašnieka maiņas neierakstīšana starptautiskajā reģistrā - Locus standi neesamība - Nepieņemamība)

(2020/C 77/71)

Tiesvedības valoda – angļu

Lietas dalībnieki

Prasītājs: Hemp Foods Australia Pty Ltd (Sidneja, Austrālija) (pārstāvji: M. Holah un P. Brownlow, solicitors)

Atbildētājs: Eiropas Savienības Intelektuālā īpašuma birojs (pārstāvis: K. Markakis)

Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: César Raúl Dávila Cabrejos (Lima, Peru) (pārstāvis: L. Estropá Navarro, advokāts)

Priekšmets

Prasība par EUIPO Apelācijas otrās padomes 2018. gada 16. novembra lēmumu lietā R 1041/2018-2 attiecībā uz iebildumu procesu starp C. R. D. Cabrejos un Raw With Life Pty Ltd as Trustee for Benhaim Trading Trust.

Rezolutīvā daļa

1) Prasību noraidīt kā nepieņemamu.

2) Hemp Foods Australia Pty Ltd atlīdzina tiesāšanās izdevumus.

(1) OV C 182, 27.5.2019.
C 103/30

Vispārējās tiesas 2020. gada 31. janvāra rīkojums – Irish Wind Farmers’ Association u.c./Komisija

(Lieta T-6/19) (1)

(Prasība atcelt tiesību aktu - Valsts atbalsts - Īrijas piešķirtas nodokļu priekšrocības fosilā kurināmā ražotājiem - Komisijas vēstule - Nepārsūdzams akts - Nepieņemamība)

(2020/C 103/43)

Tiesvedības valoda – angļu

Lietas dalībnieki

Prasītāji: Irish Wind Farmers’ Association Clg (Kilkeni, Īrija), Carrons Windfarm Ltd (Šenagoldena, Īrija), Foyle Windfarm Ltd (Dublina, Īrija), Greenoge Windfarm Ltd (Bankloudi, Īrija) (pārstāves: M. Segura Catalán un M. Clayton, advokātes)

Atbildētāja: Eiropas Komisija (pārstāvji: L. Grønfeldt, K. Herrmann un S. Noë)

Priekšmets

Prasība, kas ir pamatota ar LESD 263. pantu un ar ko tiek lūgts atcelt Komisijas 2018. gada 25. oktobra vēstuli, kura attiecas uz apgalvoto valsts atbalstu, ko Īrija piešķīrusi par labu fosilā kurināmā ražotājiem.

Rezolutīvā daļa:

1) Prasību noraidīt kā nepieņemamu.

2) Katrs lietas dalībnieks sedz savus tiesāšanās izdevumus pats.

(1) OV C 93, 11.3.2019.
C 432/58

Vispārējās tiesas 2019. gada 23. oktobra rīkojums – Walker u.c./Parlaments un Padome

(Lieta T-383/19 R)

(Pagaidu noregulējums - Brīvības, drošības un tiesiskuma telpa - Regula (ES) 2018/1806 - Savienības pilsonības zaudēšana - Pieteikums par pagaidu pasākumu noteikšanu - Pamatprasības acīmredzama nepieņemamība - Nepieņemamība)

(2019/C 432/70)

Tiesvedības valoda – franču

Lietas dalībnieki

Prasītāji: Hilary Elizabeth Walker (Cadix, Spānija), Jennifer Ann Cording (Valdagno, Itālija), Douglas Edward Watson (Beaumont-du-Périgord, Francija), Christopher David Randolph (Ballinlassa Belcarra Castlebar, Īrija), Michael Charles Strawson (Serralongue, Francija) (pārstāvis: J. Fouchet, advokāts)

Atbildētāji: Eiropas Parlaments (pārstāvji: D. Warin un R. van de Westelaken) un Eiropas Savienības Padome (pārstāvji: S. Cholakova, R. Meyer un M. Bauer)

Priekšmets

Prasība, kas ir pamatota ar LESD 278. un 279. pantu un ar kuru tiek lūgts, pirmkārt, apturēt Eiropas Parlamenta un Padomes Regulas (ES) 2019/592 (2019. gada 10. aprīlis), ar kuru attiecībā uz Apvienotās Karalistes izstāšanos no Savienības groza Regulu (ES) 2018/1806, ar ko izveido to trešo valstu sarakstu, kuru valstspiederīgajiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru valstspiederīgajiem minētā prasība neattiecas (OV 2019, L 103 I, 1. lpp.), izpildi un, otrkārt, noteikt atsevišķus pagaidu pasākumus.

Rezolutīvā daļa

1) Pieteikumu par pagaidu noregulējumu noraidīt.
C 328/57

Vispārējās tiesas priekšsēdētāja 2019. gada 15. jūlija rīkojums — 3V Sigma/ECHA

(Lieta T-176/19 R)

(Pagaidu noregulējums - REACH - Viela uvasorb HEB - Novērtējuma procedūra - ECHA Apelācijas padomes lēmums - Pieteikums par pagaidu pasākumu noteikšanu - Steidzamības neesamība)

(2019/C 328/65)

Tiesvedības valoda — angļu

Lietas dalībnieki

Prasītāja: 3V Sigma SpA (Milāna, Itālija) (pārstāvji: sākotnēji C. Bryant, S. Hainsworth, solicitors, kuriem palīdz C. Krampitz, advokāte, pēc tam C. Bryant, S. Hainsworth un D. Anderson, solicitors)

Atbildētāja: Eiropas Ķimikāliju aģentūra (pārstāvji: sākotnēji M. Heikkilä un W. Broere, pēc tam W. Broere)

Priekšmets

Prasība ir pamatota ar LESD 278. un 279. pantu un ar to tiek lūgts apturēt izpildi ECHA Apelācijas padomes 2019. gada 15. janvāra lēmumam A-004-2017 par ķīmiskās vielas uvasorb HEB novērtēšanu un līdz ar to par šādas apturēšanas ilgumu pagarināt testu rezultātu paziņošanai paredzēto termiņu vai noteikt jebkurus citus vai papildu pasākumus, ko Vispārējās tiesas priekšsēdētājs uzskatītu par nepieciešamiem vai lietderīgiem.

Rezolutīvā daļa

1) Pieteikumu par pagaidu noregulējumu noraidīt.
LV Eiropas Savienības Oficiālais Vēstnesis C 402/37

Vispārējās tiesas priekšsēdētāja 2017. gada 19. septembra rīkojums – António Conde & Companhía/Komisija

(Lieta T-244/17 R II)

(Pagaidu pasākumi - Zvejas kuģis - Ziemeļrietumu Atlantijas zvejniecības organizācija - Pieņemamība - Jauni fakti - Apstākļu maiņa - Pieteikums par pagaidu noregulējumu - Intereses neesamība)

(2017/C 402/49)

Tiesvedības valoda – angļu

Lietas dalībnieki

Prasītāja: António Conde & Companhía, SA (Gafanha de Nazaré, Portugāle) (pārstāvis – J. R. García-Gallardo Gil-Fournier, advokāts)

Atbildētāja: Eiropas Komisija (pārstāvji – A. Bouquet, A. Lewis un F. Moro)

Priekšmets

Prasība, kas ir celta, pamatojoties uz LESD 278. un 279. pantu, ar kuru tiek lūgts noteikt pagaidu pasākumus, kuru mērķis, pirmkārt, ir uzlikt Eiropas Komisijai pienākumu atturēties no spiediena izdarīšanas uz Portugāles Republiku attiecībā uz zvejas kuģa Calvão izslēgšanu no to kuģu saraksta, kas kuģo zem Portugāles karoga, kuriem atļauts zvejot NAFO pārvaldības apgabalā un, otrkārt, paziņot dokumentus, kas saistīti ar informācijas apmaiņu starp Eiropas Komisiju un Portugāles pārstāvjiem saistībā ar prasītājas zvejas kuģu izslēgšanu no NAFO pārvaldības apgabala.

Rezolutīvā daļa:

1) pieteikumu par pagaidu noregulējumu noraidīt;
C 53/40

Vispārējās tiesas 2020. gada 14. decembra rīkojums – La Quadrature du Net u.c./Komisija

(Lieta T-738/16) (1)

(Brīvības, drošības un tiesiskuma telpa - Fizisko personu aizsardzība attiecībā uz personas datu apstrādi - Personas datu pārsūtīšana uz ASV - Apstrīdētā tiesību akta pasludināšana par spēkā neesošu - Strīda priekšmeta zudums - Tiesvedības izbeigšana pirms sprieduma taisīšanas)

(2021/C 53/53)

Tiesvedības valoda – franču

Lietas dalībnieki

Prasītāji: La Quadrature du Net (Parīze, Francija), French Data Network (Amiens, Francija), Fédération des fournisseurs d’accès à Internet associatifs (Fédération FDN) (Amiens) (pārstāvis: A. Fitzjean Ò. Cobhthaigh, advokāts)

Atbildētāja: Eiropas Komisija (pārstāvji: H. Kranenborg un D. Nardi)

Persona, kas iestājusies lietā prasītāju prasījumu atbalstam: Union fédérale des consommateurs – Que choisir (UFC – Que choisir) (Parīze, Francija) (pārstāvis: F.-P. Lani, advokāts)

Personas, kas iestājušās lietā atbildētājas prasījumu atbalstam: Čehijas Republika (pārstāvji: M. Smolek, J. Vláčil un O. Serdula), Vācijas Federatīvā Republika (pārstāvji: S. Eisenberg, S. Heimerl, D. Klebs un J. Möller), Francijas Republika (pārstāvji: E. Armoët un E. de Moustier), Nīderlandes Karaliste (pārstāvji: M. Bulterman un C. Schillemans), Lielbritānijas un Ziemeļīrijas Apvienotā Karaliste (pārstāvji: S. Brandon, pārstāvis, kam palīdz de J. Holmes, QC), Amerikas Savienotās Valstis (pārstāvji: H.Viaene, C. Evrard, E. Valgaeren, P. Wytinck, advokāti, S. Kingston un E. Barrington, SC), Digitaleurope (Brisele, Beļģija) (pārstāvji: J. Cahir, V. Power, solicitors, un M. Gray, SC), Microsoft Corp. (Redmonda, Amerikas Savienotās Valstis) (pārstāvji: J. Bourgeois un M. Meulenbelt, advokāti), BSA Business Software Alliance, Inc. (Vašingtona, DC, ASV) (pārstāvji: B. Van Vooren un K. Van Quathem, advokāti)

Priekšmets

Prasība, kas ir pamatota ar LESD 263. pantu un ar kuru tiek lūgts atcelt Komisijas Īstenošanas lēmumu (ES) 2016/1250 (2016. gada 12. jūlijs) saskaņā ar Eiropas Parlamenta un Padomes Direktīvu 95/46/EK par pienācīgu aizsardzību, ko nodrošina ES un ASV privātuma vairogs (OV 2016, L 207, 1. lpp.)

Rezolutīvā daļa

1) Izbeigt tiesvedību lietā par šo prasību.

2) Komisija sedz savus tiesāšanās izdevumus pati, kā arī atlīdzina Quadrature du Net, French Data Network un Fédération des fournisseurs d’accès à Internet associatifs (Fédération FDN) tiesāšanās izdevumus.

3) Čehijas Republika, Vācijas Federatīvā Republika, Francijas Republika, Nīderlandes Karaliste, Lielbritānijas un Ziemeļīrijas Apvienotā Karaliste, Amerikas Savienotās Valstis, Union fédérale des consommateurs – Que choisir (UFC – Que choisir), DigitalEurope, Microsoft Corp. un BSA Business Software Alliance, Inc. sedz savus tiesāšanās izdevumus paši.

(1) OV C 6, 9.1.2017.
LV Eiropas Savienības Oficiālais Vēstnesis C 190/28

Vispārējās tiesas 2018. gada 9. aprīļa rīkojums – Make up for ever/EUIPO – L’Oréal (“MAKE UP FOR EVER”)

(Lieta T-320/16) (1)

((Eiropas Savienības preču zīme - Pieteikums par spēkā neesamības atzīšanu - Pieteikuma par spēkā neesamības atzīšanu atsaukšana - Tiesvedības izbeigšana pirms sprieduma taisīšanas))

(2018/C 190/50)

Tiesvedības valoda – franču

Lietas dalībnieki

Prasītāja: Make up for ever (Parīze, Francija) (pārstāvis: C. Caron, advokāts)

Atbildētājs: Eiropas Savienības Intelektuālā īpašuma birojs (pārstāvji: S. Bonne un D. Hanf)

Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: L’Oréal SA (Parīze) (pārstāvis: S. Micallef, advokāts)

Priekšmets

Prasība par EUIPO Apelācijas piektās padomes 2016. gada 21. marta lēmumu lietā R 985/2015-5 attiecībā uz spēkā neesamības atzīšanas procesu starp L’Oréal un Make up for ever.

Rezolutīvā daļa

1) Izbeigt tiesvedību lietā par šo prasību.

2) Make up for ever un L’Oréal SA sedz savus, kā arī katra atlīdzina pusi Eiropas Savienības Intelektuālā īpašuma biroja (EUIPO) tiesāšanās izdevumu.

(1) OV C 296, 16.8.2016.
LV Eiropas Savienības Oficiālais Vēstnesis C 63/12

Vispārējās tiesas 2017. gada 15. decembra rīkojums – Kaane American International Tobacco/EUIPO – Global Tobacco (“GOLD MONT ORIGINAL Super Slims”)

(Lieta T-292/16) (1)

((Eiropas Savienības preču zīme - Spēkā neesamības atzīšanas process - Agrākas Eiropas Savienības grafiskas preču zīmes “GOLD MOUNT” atcelšana - Tiesvedības izbeigšana pirms sprieduma taisīšanas))

(2018/C 063/15)

Tiesvedības valoda – angļu

Lietas dalībnieki

Prasītāja: Kaane American International Tobacco Co. FZE, agrāk – Kaane American International Tobacco Co. Ltd. (Džebelali, Apvienotie Arābu Emirāti) (pārstāvji: G. Hinarejos Mulliez un I. Valdelomar Serrano, advokāti)

Atbildētājs: Eiropas Savienības Intelektuālā īpašuma birojs (pārstāvis: H. O’Neill)

Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Global Tobacco FZCO (Dubaija, Apvienotie Arābu Emirāti) (pārstāvji: G. Hussey, solicitor un B. Brandreth, barrister)

Priekšmets

Prasība par EUIPO Apelācijas ceturtās padomes 2016. gada 8. aprīļa lēmumu lietā R 2492/2014-4 attiecībā uz spēkā neesamības atzīšanas procesu starp Kaane American International Tobacco un Global Tobacco.

Rezolutīvā daļa

1) Izbeigt tiesvedību lietā par šo prasību.

2) Katrs lietas dalībnieks sedz savus tiesāšanās izdevumus pats.

(1) OV C 279, 1.8.2016.
Lieta T-354/15: Vispārējās tiesas 2018. gada 19. aprīļa rīkojums – Allergopharma/Komisija (Prasība atcelt tiesību aktu — Valsts atbalsts — Atbalsta shēma, kurā ir paredzēts atbrīvojums no obligātajām atlaidēm noteiktiem farmaceitiskiem produktiem — Lēmums, ar kuru atbalsta shēma atzīta par saderīgu ar iekšējo tirgu — Individuāla skāruma neesamība — Akts, kas saistīts ar īstenošanas pasākumiem — Nepieņemamība)

Vispārējās tiesas 2018. gada 19. aprīļa rīkojums – Allergopharma/Komisija

(Lieta T-354/15) ( 1 )

“(Prasība atcelt tiesību aktu — Valsts atbalsts — Atbalsta shēma, kurā ir paredzēts atbrīvojums no obligātajām atlaidēm noteiktiem farmaceitiskiem produktiem — Lēmums, ar kuru atbalsta shēma atzīta par saderīgu ar iekšējo tirgu — Individuāla skāruma neesamība — Akts, kas saistīts ar īstenošanas pasākumiem — Nepieņemamība)”

Lietas dalībnieki

Prasītāja: Allergopharma GmbH & Co. KG (Reinbek, Vācija) (pārstāvji: T. Müller-Ibold, un F.-C. Laprévote, advokāti)

Atbildētāja: Eiropas Komisija (pārstāvji: K. Herrmann un T. Maxian Rusche)

Persona, kas iestājusies lietā atbildētājas prasījumu atbalstam: Bencard Allergie GmbH (Minhene, Vācija) (pārstāvis: J. Fiegler, advokāts)

Priekšmets

Prasība, kura ir pamatota ar LESD 263. pantu un ar kuru tiek lūgts atcelt Komisijas Lēmumu (ES) 2015/1300 (2015. gada 27. marts) par atbalsta shēmu, ko īstenojusi Vācija, – atbalsts Vācijas farmācijas uzņēmumiem, kas nonākuši finansiālās grūtībās, atbrīvojot tos no obligātajām atlaidēm, SA.34881 (2013/C) (ex 2013/NN) (ex 2012/CP) (OV 2015, L 199, 27. lpp.).

Rezolutīvā daļa

1) Prasību noraidīt kā nepieņemamu.

2) Allergopharma GmbH & Co. KG sedz savus, kā arī atlīdzina Eiropas Komisijas tiesāšanās izdevumus.

3) Bencard Allergie GmbH sedz savus tiesāšanās izdevumus pati.

( 1 ) OV C 328, 5.10.2015.
LV Eiropas Savienības Oficiālais Vēstnesis C 104/40

Vispārējās tiesas 2018. gada 22. janvāra rīkojums – Itālija u.c./Komisija

(Apvienotās lietas T-125/13, T-152/13 un T-167/13) (1)

((Valsts atbalsts - Lidlauka pakalpojumi - Kapitāla ieguldījumi, ko SEA veikusi par labu Sea Handling - Lēmums, ar kuru atbalsts atzīts par nesaderīgu ar iekšējo tirgu un noteikts pienākums to atgūt - Daļēja izslēgšana no reģistra - Atteikšanās no prasības - Daļēja tiesvedības izbeigšana pirms sprieduma taisīšanas - Izslēgšana no uzņēmumu reģistra))

(2018/C 104/52)

Tiesvedības valoda – itāļu

Lietas dalībnieki

Prasītāja lietā T-125/13: Itālijas Republika (pārstāvji: G. Palmieri, kam palīdz S. Fiorentino, avvocato dello Stato)

Prasītāja lietā T-152/13: Sea Handling SpA (Somma Lombardo, Itālija) (pārstāvji: sākotnēji B. Nascimbene, F. Rossi dal Pozzo, M. Merola un L. Cappelletti, vēlāk –B. Nascimbene, F. Rossi dal Pozzo un M. Merola, advokāti)

Prasītāja lietā T-167/13: Comune di Milano (Itālija) (pārstāvji: sākotnēji S. Grassani un A. Franchi, vēlāk – S. Grassani, advokāti)

Personas, kas iestājušās lietā T-152/13 prasītājas prasījumu atbalstam: Società per azioni esercizi aeroportuali (SEA) (Segrate, Itālija) (pārstāvji: M. Merola, B. Nascimbene, F. Rossi dal Pozzo un M. C. Toniolo, advokāti) un Comune di Milano (Itālija) (pārstāvji: sākotnēji S. Grassani un A. Franchi, vēlāk – S. Grassani, advokāti)

Atbildētāja: Eiropas Komisija (pārstāvji: G. Conte un D. Grespan)

Priekšmets

Prasība, kura ir pamatota ar LESD 263. pantu un ar kuru tiek lūgts atcelt Komisijas Lēmumu (ES) 2015/1225 (2012. gada 19. decembris) par pamatkapitāla palielinājumiem, ko SEA SpA veikusi par labu Sea [Handling] SpA [SA.21420 (C 14/10) (ex NN 25/10) (ex CP 175/06)] (OV 2015, L 201, 1. lpp.).

Rezolutīvā daļa

1) Lietas T-125/13, T-152/13 un T-167/13 sadalīt tiesvedības mutvārdu daļā un galīgā nolēmuma taisīšanai.

2) Lietu T-125/13 izslēgt no Vispārējās tiesas reģistra.

3) Izbeigt tiesvedību par prasību, ko Sea Handling SpA cēlusi lietā T-152/13.

4) Lietā T-125/13 Itālijas Republika un Eiropas Komisija sedz savus tiesāšanās izdevumus pašas.

5) Lietā T-152/13 Sea Handling un Komisija sedz savus tiesāšanās izdevumus pašas, tostarp izdevumus saistībā ar pagaidu noregulējuma tiesvedību. Società per azioni esercizi aeroportuali (SEA) un Comune di Milano (Itālija) pašas sedz savus tiesāšanās izdevumus saistībā ar lietu T-152/13.

6) Lietā T-167/13 lēmuma par tiesāšanās izdevumiem pieņemšanu atlikt.

(1) OV C 114, 20.4.2013.
LV Eiropas Savienības Oficiālais Vēstnesis C 228/12

Vispārējās tiesas 2015. gada 18. maija rīkojums – Out of the blue/ITSB – Mombauer (“REFLEXX”)

(Lieta T-48/13) (1)

(Kopienas preču zīme - Iebildumi - Iebildumu atsaukšana - Tiesvedības izbeigšana pirms sprieduma taisīšanas)

(2015/C 228/14)

Tiesvedības valoda – vācu

Lietas dalībnieki

Prasītāja: Out of the blue KG (Lilienthal, Vācija) (pārstāvji – G. Hasselblatt un I. George, advokāti)

Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvji – sākotnēji A. Poch, vēlāk – S. Hanne)

Otrs procesa ITSB Apelācijas padomē dalībnieks, persona, kas iestājusies lietā Vispārējā tiesā: Meinhard Mombauer (Ķelne, Vācija) (pārstāvis – M. Vohwinkel, advokāts)

Priekšmets

Prasība par ITSB Apelācijas ceturtās padomes 2012. gada 19. novembra lēmumu lietā R 1656/2011–4 attiecībā uz iebildumu procesu starp Out of the blue KG un Meinhard Mombauer

Rezolutīvā daļa:

1) izbeigt tiesvedību lietā par šo prasību;

2) prasītāja un persona, kas iestājusies lietā, sedz savus tiesāšanās izdevumus, kā arī katra sedz pusi no atbildētāja tiesāšanās izdevumiem.

(1) OV C 86, 23.3.2013.
LV Eiropas Savienības Oficiālais Vēstnesis C 26/33

Vispārējās tiesas 2014. gada 10. novembra rīkojums – DelSolar (Wujiang)/Komisija

(Lieta T-320/13) (1)

(Dempings - Kristāliskā silīcija fotoelektrisko moduļu un to galveno sastāvdaļu (proti, elementu un plāksnīšu) imports, kuru izcelsme ir vai kurus nosūta no Ķīnas - Pagaidu antidempinga maksājums - Tiesvedības izbeigšana pirms sprieduma taisīšanas)

(2015/C 026/41)

Tiesvedības valoda – angļu

Lietas dalībnieki

Prasītāja: DelSolar (Wujiang) Ltd (Wujiang City, Ķīna) (pārstāvji – sākotnēji L. Catrain González, advokāts, E. Wright un H. Zhu, barristers, vēlāk L. Catrain González un E. Wright)

Atbildētāja: Eiropas Komisija (pārstāvji – L. Flynn un T. Maxian Rusche)

Priekšmets

Prasība atcelt Komisijas 2013. gada 4. jūnija Regulu (ES) Nr. 513/2013, ar ko nosaka pagaidu antidempinga maksājumu Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu un plāksnīšu) importam un groza Regulu (ES) Nr. 182/2013, ar ko nosaka, ka jāreģistrē Ķīnas Tautas Republikas izcelsmes vai no tās nosūtīts imports (OV 2013 L 152, 5. lpp.), ciktāl tā attiecas uz prasītāju

Rezolutīvā daļa:

1) izbeigt tiesvedību lietā par šo prasību;

2) katrs lietas dalībnieks sedz savus tiesāšanās izdevumus pats.

(1) OV C 215, 27.7.2013.
LV Eiropas Savienības Oficiālais Vēstnesis C 81/19

Vispārējās tiesas 2015. gada 14. janvāra rīkojums – SolarWorld u.c./Komisija

(Lieta T-507/13) (1)

(Prasība atcelt tiesību aktu - Dempings - Ķīnas izcelsmes vai no Ķīnas nosūtītu kristāliskā silīcija fotoelektrisko moduļu un to galveno sastāvdaļu (elementu un plāksnīšu) imports - Saistību, kuras piedāvātas saistībā ar antidempinga procedūru, pieņemšana - Kopienas ražošanas nozare - Tiešas ietekmes neesamība - Nepieņemamība)

(2015/C 081/24)

Tiesvedības valoda – angļu

Lietas dalībnieki

Prasītāji: SolarWorld AG (Bonna, Vācija), Brandoni solare SpA (Castelfidardo, Itālija), Global Sun Ltd (Slīma, Malta), Silicio Solar, SAU (Madride, Spānija) un Solaria Energia y Medio Ambiente, SA (Puertollano, Spānija) (pārstāvji – L. Ruessmann, advokāts, un J. Beck, solicitor)

Atbildētāja: Eiropas Komisija (pārstāvji – J.–F. Brakeland, T. Maxian Rusche un A. Stobiecka–Kuik)

Priekšmets

Prasība atcelt Komisijas 2013. gada 2. augusta Lēmumu 2013/423/ES, ar ko pieņem saistības, kuras piedāvātas saistībā ar antidempinga procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu un plāksnīšu) importu (OV L 209, 26. lpp.), un Komisijas 2013. gada 4. decembra Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā (OV L 325, 214. lpp.)

Rezolutīvā daļa:

1) prasību noraidīt kā nepieņemamu;

2) SolarWorld AG, Brandoni solare SpA, Global Sun Ltd, Silicio Solar, SAU un Solaria Energia y Medio Ambiente, SA atlīdzina tiesāšanās izdevumus.

(1) OV C 325, 9.11.2013.